અશોક ભટ્ટે પોતાની રાજકીય કારકીર્દી એક ફાયરબ્રાન્ડ લેબર એક્ટિવિસ્ટ તરીકે શરુ કરી હતી. તેઓ ભારતીય કામદાર પરિસદના પ્રાથમિક સભ્યોમાંથી એક હતા. જેઓ કામદારોને અને મજૂરના હક્કો અને જરુરીયાતો માટે લડતા હતા. ભારતીય કામદાર પરિસદની રચના મજૂર મહાજન સંઘની કામગીરીની પ્રતિક્રિયામાં કરવામાં આવી હતી. 1960 સુધી અશોક ભટ્ટ અરવિંદ મિલમાં પ્યુનની જોબ કરતા હતા. જે બાદ 1969 સુધી તેઓએ અપોલો અને જેમીની જેવા સરકસમાં કામ કર્યું હતું. જે બાદ 1969માં હુલ્લડમાં 8 મહિના માટે તેમને ભાવનગર જેલમાં જવું પડ્યું હતું.